

Αρκαλοχώρι, 29/07/2024

Προς: ΜΜΕ

**ΔΕΛΤΙΟ ΤΥΠΟΥ**

**"Έπεσαν" οι υπογραφές για τη προμήθεια του απαραίτητου εξοπλισμού για τη λειτουργία του νέου βρεφονηπιακού σταθμού Καστελλίου**

Με στόχο να λειτουργήσει από τη νέα σχολική χρονιά 2024-2025, ο Δήμαρχος Μινώα Πεδιάδας Βασίλης Κεγκέρογλου, υπέγραψε τις αποφάσεις ανάθεσης προμήθειας εξοπλισμού του νέου βρεφονηπιακού σταθμού Καστελλίου του Δήμου Μινώα Πεδιάδας.

Οι σχετικές συμβάσεις αφορούν σε υλικοτεχνικό εξοπλισμό και πιο συγκεκριμένα:

- Α. Έπιπλα – παιδαγωγικό υλικό 24.704,52 €

- Β. Έπιπλα γραφείου 5.334,48 €

- Γ. Ηλεκτρικές συσκευές 7.057,85 €

«Είναι προτεραιότητά της Δημοτικής Αρχής, η εξασφάλιση των καλύτερων δυνατών συνθηκών στους... νεότερους δημότες του τόπου μας. Η σύμβαση που υπεγράφη αφορά στην προμήθεια υλικοτεχνικού εξοπλισμού για τη λειτουργία του βρεφονηπιακού σταθμού Καστελλίου, με στόχο την παροχή υψηλού επιπέδου υπηρεσιών, στα παιδιά και τις οικογένειες τους για μια ασφαλή αλλά και ποιοτική χρονιά. Στόχος μας είναι να αναβαθμιστούν γενικότερα οι παιδικοί σταθμοί του Δήμου μας που γνωρίζουμε πολύ καλά πόσο σημαντικό είναι το έργο που επιτελούν για την κοινωνία μας», ανέφερε ο Δήμαρχος Μινώα Πεδιάδας Βασίλης Κεγκέρογλου.

Η χρηματοδότηση της δαπάνης προέρχεται από Ε.Π. «Κρήτη 2014-2020», και περιλαμβάνεται στο υποέργο Νο 2 της Πράξης: «Δημοτικός Βρεφονηπιακός Σταθμός Καστελλίου Δήμου Μινώα Πεδιάδας» η οποία έχει ενταχθεί στο Επιχειρησιακό Πρόγραμμα Κρήτη 2014-2020» Η παρούσα σύμβαση συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) και από εθνικούς πόρους μέσω του ΠΔΕ.